b'\n_START_ARTICLE_\nEuropinis muflonas\n_START_SECTION_\nPaplitimas\n_START_PARAGRAPH_\nPaplit\xc4\x99s Korsikos ir Sardinijos salose._NEWLINE_\xc4\xae Lietuv\xc4\x85 europini\xc5\xb3 muflon\xc5\xb3 atve\xc5\xbeta 1977\xc2\xa0m. i\xc5\xa1 Askanija Novos rezervato (Chersono sritis, Rusija). 1977\xc2\xa0m. i\xc5\xa1 tuometin\xc4\x97s \xc4\x8cekoslovakijos.\n_START_SECTION_\nI\xc5\xa1vaizda\n_START_PARAGRAPH_\nSveria 47 (35-58) kg, pana\xc5\xa1us \xc4\xaf av\xc4\xaf, tik auk\xc5\xa1tesnis, laibesnis, ilgesn\xc4\x97mis kojomis, didesniais riestais ragais. Vasar\xc4\x85 gelsvai ar rusvai rudas, o \xc5\xbeiem\xc4\x85 rusvai pilkas ar rusvai juosvas. \xc5\xbdiem\xc4\x85 patin\xc5\xb3 nugaros \xc5\xa1onai b\xc5\xabna su dviem baltomis balno formos d\xc4\x97m\xc4\x97mis. Snukio vir\xc5\xa1us, pa\xc5\xbeand\xc4\x97s, vidin\xc4\x97 aus\xc5\xb3 pus\xc4\x97, apatin\xc4\x97 koj\xc5\xb3 dalis, papilv\xc4\x97 ir veidrod\xc4\x97lis bei plaukai apie akis- balti. Gyv\xc5\xabnui senstant, baltos kailio d\xc4\x97m\xc4\x97s ple\xc4\x8diasi.\n_START_SECTION_\nRagai\n_START_PARAGRAPH_\nRagus turi visi patinai ir tik apie 5 proc. pateli\xc5\xb3. Pastar\xc5\xb3j\xc5\xb3 ragai ma\xc5\xbeesni. Ragai auga vis\xc4\x85 gyvenim\xc4\x85, bet senstant- l\xc4\x97\xc4\x8diau, gali daugiau nudilti nei priaugti. Lapkri\xc4\x8dio-gruod\xc5\xbeio m\xc4\x97nesiais ragai neauga, o ties j\xc5\xb3 pamatu susiformuoja gili metin\xc4\x97 riev\xc4\x97. Sausio m\xc4\x97nes\xc4\xaf ragai v\xc4\x97l pradeda augti.\n_START_SECTION_\nBuvein\xc4\x97\n_START_PARAGRAPH_\nGyvena mi\xc5\xa1riuose mi\xc5\xa1kuose. Lietuvoje laikomi mi\xc5\xa1ke voljeruose. Veikl\xc5\xabs i\xc5\xa1tisus metus.\n_START_SECTION_\nVeisimasis\n_START_PARAGRAPH_\nPoruojasi spalio-lapkri\xc4\x8dio m\xc4\x97nesiais. N\xc4\x97\xc5\xa1tumas- 5,5 m\xc4\x97nesio. Jauniklius (1, re\xc4\x8diau 2) atsiveda kovo-baland\xc5\xbeio ar gegu\xc5\xbe\xc4\x97s m\xc4\x97nesiais. Jaunikliai subr\xc4\x99sta 2-3 metais.\n_START_SECTION_\nMityba\n_START_PARAGRAPH_\nMinta augaliniu maistu: \xc5\xbeol\xc4\x97mis, med\xc5\xbei\xc5\xb3, kr\xc5\xabm\xc5\xb3 lapais, \xc5\xabgliais, \xc5\xbeieve, puskr\xc5\xabmiais, samanomis bei \xc5\xbeem\xc4\x97s \xc5\xabkio augalais.\n_START_SECTION_\nAm\xc5\xbeius\n_START_PARAGRAPH_\nGyvena 16-20 met\xc5\xb3, nors teigiama, kad gamtoje i\xc5\xa1gyvena daug trumpiau \xe2\x80\x93 iki 12 met\xc5\xb3.\n_START_SECTION_\nPrie\xc5\xa1ai\n_START_PARAGRAPH_\nVilkai, l\xc5\xab\xc5\xa1ys, lap\xc4\x97s, valkataujantys \xc5\xa1unys.\n_START_SECTION_\nVert\xc4\x97\n_START_PARAGRAPH_\nLietuvoje laisv\xc4\x97je negyvena, m\xc5\xabs\xc5\xb3 kra\xc5\xa1to gamtinei aplinkai neb\xc5\xabdinga ir nepritampanti r\xc5\xab\xc5\xa1is.\n_START_SECTION_\nGausa\n_START_PARAGRAPH_\nAtve\xc5\xbeus \xc4\xaf Lietuv\xc4\x85 pirmoji grup\xc4\x97 (24 individai) buvo paleista Stro\xc5\xa1i\xc5\xabn\xc5\xb3 (Kai\xc5\xa1iadori\xc5\xb3 rajonas), antroji Kalni\xc5\xa1k\xc4\x97s (Alytaus rajonas) mi\xc5\xa1kuose. 1980\xc2\xa0m. Lietuvoje gyveno 82 europiniai muflonai, 1985\xc2\xa0m.\xc2\xa0\xe2\x80\x93 145. 1997\xc2\xa0m. - 70 muflon\xc5\xb3. Laikomi aptvaruose.\n_START_SECTION_\nApsauga\n_START_PARAGRAPH_\nNesaugomas.\n_START_SECTION_\nMed\xc5\xbeiokl\xc4\x97\n_START_PARAGRAPH_\nMed\xc5\xbeiojamasis gyv\xc5\xabnas. Lietuvoje nemed\xc5\xbeiojamas. Ragai\xc2\xa0\xe2\x80\x93 med\xc5\xbeiokl\xc4\x97s trof\xc4\x97jus.'